
BOARDWALK ARUBA A GANA TRAVEL AWARDS 
2024 COMO SMALL CARIBBEAN HOTEL DI AÑA 


PARLAMENTARIO MIKE DE MEZA 
NO TA HULANDA PERO 
ARUBIANONAN A HACI E PAIS 
AKI LOKE CU E TA AWE! 


SI DI BERDAD E TA 
CONTROLA SU MINISTERNAN  
CON POR TA CU PROME 
MINISTER A HAY’E CU CASO 
PENAL BAO SU GOBERNACION 


MINISTER ROCCO TJON: 


E PENSAMENTO CU GOBIERNO 
TA OTORGA ASILO ORA BIN CU 
LANCHA ARUBA NO TA CORECTO 

M 
ustrando hopi determinacion parlamentario Mike de 
Meza di fraccion di AVP, a mustra cu tanto den e reunion 
di dialuna merdia relaciona cu cambio di e ley di LAft, por a 
scucha cu den ultimo 37 aña, politiconan di Aruba a fracasa. 


Na mes momento de Meza a sigui mustra cu lo ta bon pa para 
keto un rato y puntra nos mes ta KICO realmente Hulanda a 
haci pais Aruba, den desaroyo di e isla aki. 
“Cu nos a beneficia di e relacion den Reino ta un hecho, 
inmaterieel, ya cu el a habri algun porta pa nos pero real- 
mente caminda Aruba ta para awe, ta dor di trabounan 
grandi dor di politiconan Arubiano durante ultimo 37 aña. 
Nos por para akinan den sala di Parlamento, desgaba tur 
hende pero nos ta traidor ya cu tur esunnan cu a bin prome 
cu nos, a traha pa e pais aki. Awe y ultimo 20 y hasta 30 aña, 
Aruba ta e pais miho para den region. 
No ta Hulanda a bin haci e trabou aki pa nos, ta e Arubianonan 
a haci e trabou aki, e Arubianonan a goberna e pais aki, cu 
tabatin problema, si, cu tabatin retonan, si, cu nos tabatin 
retonan grandi financiero, sigur. 


Nos ta un pais chikito y tin gastonan desproporcional pa un 
economia chikito pero awe nos por bati riba nos pecho ya cu 
Aruba tin un di e GDP na miho den Caribe, scol, educacion, 
nos por keda diferencia di opinion entre nos, politiconan ya 
cu cada ken kier haci un miho trabou pero e pais aki cu yama 
Aruba, a sirbi yiunan di tera. 
Turismo ta e miho, no solamente den Caribe pero na mundo, 
nos tin un sistema di utilidad, awa garantisa cu nos por bebe 
tur dia, miho calidad di mundo, coriente caminda tin cu wak 
paisnan grandi caminda cada tres ora coriente ta cay afo. 
Wak e parti di salud y ora abo como Arubiano bula bay 
Colombia of Santo Domingo, bo ta haya miho trato pasobra 
nos ta papia cu e dollar pero wak con ciudadanonan di e 
paisnan grandi ey, ta wordo trata. 


Aki nos tin un AZV cu tur hende ta cubri, hasta esunnan cu 
a bin traha aki, ta inscribi y nan tin e seguro aki. Nos leynan, 
nos husticia caminda nos por discuti si criminalidad a subi si 
of no pero nos tin un sistema miho cu casi tur e paisnan den 
region, un di e miho na mundo. 
Pero mi ta haya un lastima ora mi ta scucha nos para aki 
den, bagatelisa y kibrando historia di Aruba, criticando tur 
politico di cual partido cu ta, cu a hiba e pais aki dilanti, e 


lucha grandi cu tabatin di nos antepasadonan. 


Ya nan tabata sa e tempo ey na momento cu Aruba tabata 
frustia bou di Antias y Hulanda ya cu no ta por nada a lucha 
100 aña pa nos por a yega na e Status Aparte, y for di 
momento cu nos a haya nos Status Aparte, Aruba a haci 
miho cu tur e otro paisnan den Reino. 


Si nos para aki nan sigui ataca otro, ta kibra nos ta kibra 
otro, kibra nos ta kibra historia di Aruba, y ta crea e impre- 
sion ayafo, pa no confia politica di Aruba,cu ta e miho pais 
den region. 
Nos ta kibrando nos propio historia, no ta traicionando tur 
esunnan cu a sacrifica nan bida pa desaroyo di e pais aki y 
tin cu mustra aki cu dor di varios gobierno, a bati na porta 
di Hulanda pa technisch bijstand pero nunca Hulanda tabata 
habri pa esaki. 


Nos mester ta mas ‘outspoken’ nos no mester tin miedo di 
Hulanda ya cu e ora ey bay biba na Hulanda, nos mester 
ta habri y nos por sigui discuti aki den pero ora cu ta toca 
Aruba, nos tur tin cu para wak den mesun direccion. 


Ora cu Aruba a haya su Status Aparte, kico Hulanda a yuda 
cu’ne? Ban ta honesto, ya cu ora Lago tabata cerando su 
porta, kico Hulanda a yuda cu’ne? 911 a dal Aruba duro, 
kico Hulanda a yuda cu’ne? E crisis financiero mundial, kico 
Hulanda a yuda Aruba cu’ne? 
Pero na 2010, a duna Corsou, Sint Maarten, Bonaire y otro 
islanan tur ayudo pero nunca y esaki not a skirbi ningun 
caminda, a duna Aruba e oferta di sosten financiero cu e 
otro islanan di Antias a ricibi,” Parlamentario Mike de Meza 
a trece dilanti den un di e disertacion mas impactante den 
hopi tempo den Parlamento. 


Parlamentario Mike de Meza 


No ta Hulanda pero Arubianonan a 
haci e pais aki loke cu e ta awe! 

P 
or mira un situacion caminda cu recientemente a trece 
padilanti cu Prome Minister, Evelyn Wever-Croes ta core- 
gi su ministernan. Durante tratamento di presupuesto di 
pais Aruba, lider di fraccion di MAS, drs. Marisol Tromp, a 
cuestiona kico kiermen cu esey, si en berdad e tabata coregi 
e ministernan y aparentemente e prome mandatario tambe 
tabata coregi Tromp, e ora con por ta cu bao di su goberna- 
cion, ta nace un caso penal asina grandi di e ex-colega den 
e caso aki cual ta su vice-prome minister, cual ta caso Fla- 
mingo, 


Con por ta, segun Tromp, si berdad ta coregi e casonan y 
ta preocupa di berdad, dicon e caso aki por a nace bao di 
cocodek di e minister. E ora mester a corigie na tempo. 


E minister a haya ta bon pa lastra delaster un politico di 
oposicion y den e caso aki ta haya ta bon pa lastra Tromp, 
pa lastra su ruman muhe, pa lastra esunnan cu a traha na 
bureau den Cocolishi cu e no ta simpatisa aparentemente, 
pa acusa cu lista y pa kere cu e ta bon pa bin parlamento 
y trece asunto caminda cu supuestamente den concepto di 
Evelyn ta depolitisa, ilustrando aparentemente e ta drumi cu 
lista di DIP bao di su corchon. 


“Ami a kere ta Benny Sevinger tabata drumi cu lista bao di su 
corchon,” el a enfatisa, añadiendo cu e por lo menos a sali 
bisa cu ora nan a bin su cas, a saca un lista fo’i bao su cama 
y kier a acusa algun ex-politico. 


“Pero aki tin un (referiendo n’e prome minister) ta bisa cu e 
ta depolitisa, cu e no sa nada, e no a mira nada,” Tromp a 
indica. Bay puntra otro hende, pasobra e no ta firma nada, 
sino t’e director. Den algun minuut e prome minister por bin 
si cu un bosh’i documento cu no ta supuestamente cerca 
dje, pero aparentemente e ta drumi cu nan bao su cusinchi. 


Ta haya tambe un situacion caminda cu e prome minister ta 
ataca e mesun hendenan cu tabata bao di su gobierno cu 
el a traha cu nan, prome cu Tromp mes tabata minister. E 
prome minister conoce nan miho cu Tromp mes. 


Tromp a hereda un bureau den Cocolishi, caminda cu e no a 
nombra ni un solo hende di su confiansa, manera ta normal 
cu tur minister ta bin cu su profesionalnan y e conseheronan 
cu e ta confia. 


Tromp tabata e unico cu a sinta na un bureau den Cocolishi, 
a tum’e over, sin conoce mayoria di e empleadonan, sin sa 
mes ken nan ta, sin a traha cu nan nunca y a cera conoci cu 
nan na trabao. 


Ora ta haya ta bon pa bisa “pa bin cu un lista y hende ta 
traha overtime y a cobra sin traha.” “Mi no por firma nada, 
sin cu mi conseheronan cu a traha tur e tempo cu n’e (Prome 
Minister) y tur otro ex-minister, a wak nan, a studia nan y 
conseha riba nan. Esunnan cu prome cu mi a mira un docu- 
mento y muy en particular ora ta toca placa y si acaso ta 
toca overtime di un persona cu no tin ningun toelage, ni a 
telefon, ni pa auto, ni 25%, pero ta traha cu salario normal, 
bao su gobierno, tin palabracion cu e mag cobra overtime, 
no ta mi acuerdo. M’a bin hay’e,” el a indica. 


Tur e tempo aki por a paga e caso aki. Pero unabes Tromp a 
sinta diripiente e ta algo cu supuestamente no ta bon. Pero 
prome minister ta lubida cu e mesun hendenan cu a conseha 
Tromp y su antecesornan riba e tema aki pa paga of no, ta e 
mesun personanan cu awe keto bay ta traha cu ne (prome 
minister) y ta traha cu ne tambe, e parlamentario a enfatisa. 


Si di berdad e ta controla su ministernan  


Con por ta cu Prome Minister a hay’e 
cu caso penal bao su gobernacion 

D 
iamars, den oranan di marduga, 
nos radarnan a tuma nota di un 
boto biniendo den direccion di Aruba. 
Mesora e ‘Metal Shark’ di Kustwacht 
cu asistencia di Cuerpo Policial di 
Aruba (KPA) su helicopter, a dirigi nan 
mes pa asina intercepta e boto aki. 


Ta 
trata 
di 
11 
hende 
homber 
Venezolano y un hende homber 
Colombiano 
(12 
persona 
total). 
Abordo di e lancha a tuma nota di 
diferente pakete, cu mas di 600 kilo di 
substancia cual ta bou investigacion. 
E 12 personanan a ser entrega na KPA 
y e lancha cu nan a nabega riba dje 
a sink eventualmente. Un tremendo 
trabou di parti di Kustwacht, Cuerpo 
Policial y demas departamentonan di 
e strategisch grensoverleg. 
Na mes momento, nos ta anuncia cu 
e di cuater (4) radar a yega Aruba, y 
lo wordo instala na inicio di aña 2024. 


Importante pa menciona ta cu pais 
Aruba lo no otorga ningun tipo di 
asilo na e personanan aki cu a purba 
di drenta Aruba na un manera ilicito. 


Bisando esaki, Ministerio di Husticia 
y Asuntonan Social kier pone enfasis 
riba cada ken cu tin intencion pa 
drenta Aruba na un manera ilicito, pa 
por fabor no haci esaki, pasobra bo lo 
sali perhudica. E ta di riesgo halto y 
sumamente peligroso cu consecuen- 
cianan fatal, y si logra drenta Aruba, 
bo lo wordo deporta bek sin oportun- 
idad di asilo. 


Pais Aruba ta inverti hopi den tecno- 
logia, 
personal 
y 
e 
strategisch 
grensoverleg. Manera ta conoci e 
groeifonds pa cu esaki a keda aproba, 
como tal lo bay inverti aun mas pa 
asina fortifica aun mas e siguridad na 
nos frontera. 


Cu Orguyo, 


WEB ta cende e luz 
pa comunidad di Aruba. 


Di e famia di WEB pa bo famia, 
Bon Pasco y un Feliz Aña 2024! 


22, 25, 26 y 29 di december 
1 y 2 di januari nos ta cera. 


Pa caso di storing por yama 525-4300 


Balashi 76, Aruba | T. 280 4600 
WEB Aruba Chat: 525-4600 | www.webaruba.com 


Announcement of the 
Government of Aruba 
Treasury Bills issuance – Afl. 9,000,000.00 
December 29, 2023 – March 29, 2024 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of 
December 19, 2023. 


The Centrale Bank van Aruba (CBA) informs of the 
upcoming Government of Aruba (GOA) Treasury 
Bills issue on December 29, 2023, in multiples of Afl. 
250,000.00 and Afl. 1,000,000.00. 


Amount: 
Afl. 9,000,000.00 
Maturity: 
3 months 
Redemption date: 
March 29, 2024 


Participation in the upcoming GOA Treasury Bills 
issue is only allowed through the intermediation of 
a local commercial bank. Application forms must be 
submitted to the CBA on Wednesday, December 
27, 2023 at the latest at 12:00 p.m. (cutoff time). 


Aruba, December 20, 2023 
Centrale Bank van Aruba 


Minister Rocco Tjon: 


E pensamento cu gobierno ta otorga asilo 
ora bin cu lancha Aruba no ta corecto 


Domi Tromp, tata 
di Marisol Tromp a 
fayece ayera nochi 


Team di AWEMainta ta manda palabra di 
condolencia na famia di fayecido. 

B 
oardwalk Boutique Hotel Aruba ta un di e gana- 
donan di e Travel Award 2024 di Caribbean Journal, 
pa obtene e titulo di Small Caribbean Hotel di aña. Di e 
propiedad aki, ubica den e exuberante hardinnan di un 
plantacion di coco di antaño na Palm Beach, e hurado a 
bisa: “Bo por pasa un siman aki y no haya ni un solo de- 
fecto. Asina di meticuloso ta aki e compromiso cu hospi- 
talidad, un luga caminda tur cos ta asina agradabel, asi- 
na bon haci, asina creativo cu pa bay cualkier otro hotel 
tin mester di un ahuste chikito.” E coleccion di casita 
den un oasis exuberante cerca di Palm Beach na Aruba, 
ta asina bon.” 


E di 10 edicion aki di Caribbean Travel Awards di 
Caribbean Journal ta un celebracion regional di biahe 
y turismo, cu ta reconoce e persona y e luganan cu ta 
contribui n’e asombroso exito di Caribe - y ta sigura cu e 
continua, desde e miho hotelnan di e region na su prin- 
cipal ehecutivonan di turismo n’e islanan cu ta distingui 
den field manera cuminda, romance, sostenibilidad y 
innovacion, segun loke ta selecciona p’e ekipo editorial 
di Caribbean Journal. Boardwalk t’e unico hotel di Aruba 
cu ta figura riba e lista di e aña aki, mientras cu Aruba 
a gana e premio “Honeymoon Destination of the Year.” 


“Nos ta encanta, honra y complaci di ricibi e premio 
aki di e publicacion mas in -the-know ora cu ta trata 
di hospitalidad di Caribe. Na Boardwalk, nos ta hacie 
na nos manera. Nos ta aporta e balor agrega y dedica 
energia na e elementonan cu nos ta kere cu ta haci 
vakantie den Caribe unico, realmente comodo y auten- 
tico. Nos ta aprecia sinceramente ricibi e reconocemento 
di Caribbean Journal pa loke nos ta haci,” Kimberly 
Rooijakkers, director di e hotel y co-propietario di 
Boardwalk Boutique Hotel a bisa. 


Boardwalk Boutique Hotel Aruba ta ofrece experiencia 
vacacional personalisa, acogiendo su huespednan den 
casita Caribeño espacioso den un oasis tropical no 
mucho leu for di Palm Beach. E instalacionnan ta inclui 
un free-form pool cu hamaca riba awa y un piscina di 
trankilidad, gym y spa, un amplio lobby y e restaurant 
The Coco Cafe p’e miho desayuno, hunto cu appetizer y 
cocktail durante henter dia. Boardwalk tambe ta ofrece 
servicio di beach cu beach-chair y palapa gratis riba 
Palm Beach. Pa mas informacion subi riba boardwalka- 
ruba.com. 


Boardwalk Aruba a gana Travel Awards 
2024 como Small Caribbean Hotel di aña 

D 
espues di negociacionnan entre Aruba y Hulanda, Gabi- 
nete Wever-Croes II a logra adapta e Ley di Supervision 
Financiero di Aruba cu e normanan financiero nobo y tres 
condicion cu Hulanda a stipula. Segun e protocol di 2015 
entre Aruba y Hulanda, Aruba no por cambia e ley aki di su 
mes pero prome cu esey, mester aprobacion di Conseho di 
Minister di Reino. Fin di augustus di e aña aki, Aruba a man- 
da e concepto di e ley Hulanda y despues di negociacionnan 
intenso entre Aruba y Hulanda, Aruba a adapta e concepto 
riba e tres puntonan cu Hulanda a exigi. 


Finalmente, Secretario di Estado Alexandra van Huffelen, 
dia 1 di December 2023 a indica cu ta bay di acuerdo cu e 
concepto adapta y e ley a wordo manda pa Parlamento. Dia 
18 di December, Parlamento di Aruba a trata e cambionan aki 
cu a wordo aproba unanimamente pa e 19 Parlamentarionan 
cu tawata presente. 


NORMANAN FINANCIERO: Den e ley adapta tin tres norma 
cu ta wordo stipula. 
• Aruba tur aña mester tin por lo menos 1% di surplus. 
• E gastonan di personal den 2027 mester yega maximo 
10% di GDP. 
• E debe di pais Aruba mester yega 70% na aña 2031 y 50% 


aña 2040. 


Esakinan ta e normanan cu Aruba y Hulanda a palabra ya 
caba na 2018 y na 2020 y awo esakinan ta ancra legal- 
mente. Prome Minister Evelyn Wever-Croes a indica cu e 
normanan aki ta realistico. E siman aki, Parlamento a aproba 
Presupuesto 2024 di Pais Aruba cu un surplus di 1%. Na 
2023, e surplus tawata na 1.9%. Cu esaki, Aruba ta e prome 
pais den Reino cu tin un Presupuesto 2024 aproba y cu un 
surplus. 


BOETERENTE, 6.9%: 
A pesar di e echo cu Aruba a adapta e Ley di Supervision 
Financiero segun e intruccion di Hulanda, pa Hulanda, esaki 
no ta motibo ainda pa baha e boeterente di 6.9% pasobra 
segun Hulanda, Aruba ainda por cambia e ley aki unilater- 
almente y esaki no ta duna suficiente confortabilidad na 
Hulanda. “P’esey Hulanda a exigi cu Parlamento di Aruba 
ta pasa su autonomia Parlamentario na Reino y ancra esaki 
den un ley di Reino (Rijkswet). Parlamento di Aruba ta opone 
esaki”, Prome Minister a remarca. 


Prome Minister a expresa cu e posicion di Hulanda den esaki 
no ta corecto. Esaki tambe a wordo demostra door di un 
opinion legal cu un profesor Hulandes a duna. Aruba ta 
mara na e protocol di 2015 y no por cambia e ley aki unilat- 
eralmente. 


Tambe, expertonan ta bisa cu asina e boeterente di 6.9% 
di Hulanda no por keda na vigor tampoco awo cu Aruba 
a haci tur loke cu Hulanda tawata kier den e ley. Tambe 
Parlamentarionan di Eerste Kamer ta di mesun opinion. 


PROTESTANTSE KERK TE PIEDRA PLAT 
KERKI PROTESTANT NA PIEDRA PLAT 


KERKDIENSTEN FEESTDAGEN / SIRBISHINAN DIA DI FIESTA 


2023/2024 


ZONDAG 24 december 
4eAdv/normale dienst 
9.30 am 


DIADOMINGO 24 december 
4eAdv sirbishi normal 
9.30 am 


ZONDAG 24 december 
Kerstnachtdienst 
10.45pm 


DIADOMINGO 24 december 
Bispo di Pasco 
10.45 pm 


MAANDAG 25 december 
Kerst gez. SN & PP 
9.30 am 


DIALUNA 25 december 
Pasco hunto SN y PP 
9.30 am 


ZONDAG 31 december 
Gez. SN & PP 
9.30 am 


DIADOMINGO 31 december 
Hunto SN y PP 
9.30 am 


2024 
ZONDAG 7 januari 
Normale dienst 
9.30 am 


DIADOMINGO 7 januari 
Sirbishi normal 
5.30 pm 


Despues di aprobacion di Conseho di Minister di Reino 


E ley di supervision financiero di Aruba LAft a wordo 
pasa unanimamente door di parlamento di Aruba 

D 
en ora nan di marduga, sistema nan di deteccion a tuma nota di un 
contacto den direccion di Aruba. Un ‘Metal Shark’ di Wardacosta cu 
asistencia di Cuerpo Policial di Aruba (KPA) su helicopter, a dirigi nan mes 
pa asina intersepta e boto (tipo ‘yola’). Ta trata di 11 hende homber Vene- 
zolano i un (1) hende homber Colombiano (12 persona total). Abordo di e 
lancha a tuma nota di diferente pakete (investigacion ta tumando logra pa 
determina e contenido) cu mas di 600 kilo. E 12 persona nan a ser entrega 
na KPA.  E lancha cu nan a nabega riba dje a sink eventualmente.    


F 
undacion Cultural di Festivalnan Folklorico (FCFF) 
ta participa cu ultimo dia di inscripcion pa e Fes- 
tival di Dande Adulto 2023  lo ta dia 20 di december 
2023. 
  
E aña aki lo ta e di 51 Festival di Dande Adulto Na 
Honor di Harry Croes (q.e.p.d). 
E Festival di Dande Adulto ta bay tuma luga riba dia 
29 di december 2023 di  07:00pm  –  02:00am na 
Club Caiquetio, na Paradera.Dande ta un di nos folk- 
lornan di mas bieu di Aruba y cu te ainda ta existi 
den nos barionan. P’esey ta importante pa nos 
comunidad sigui apoya e festivalnan di Dande pa e 
tradicion aki no bay perdi.  FCFF ta corda lidernan 
di  agrupacion  tipico  cu 20 di december ta ultimo 
dia pa  inscribi.  Nos ta  spera cu Aruba lo tin un 
tremendo  Festival  di Dande  Adulto  2023. Aruba lo 
conoce su Rey y Reina di Dande di Aruba pa 2023. 
Ariba e anochi aki lo reconoce personanan cu ta 
forma parti na nos cultura di Dande. Pa inscrip- 
cion por bay ariba nos Facebook page di Fundacion 
Cultural di Festivalnan Folklorico aki lo haya e link pa 
por haci e inscripcion y of tambe por tuma contacto 
cu nos na 5859228 of 7337679. 


Wardacosta y Cuerpo Policial Aruba a detene 12 persona riba lama 


Ultimo dia di inscripcion di 
Festival di Dande adulto 

D 
iabierna mainta, reunion riba e presupuesto di pais Aru- 
ba a continua y lider di fraccion di MAS, drs. Marisol 
Tromp no a keda sin duna su disertacion. Den segunda tan- 
da, el a indica cu despues di un prome tanda a trece un dis- 
ertacion, caminda cu el a duna di conoce cu prueba, unda 
cu tin un minister di enseñansa cu ta mete den procedura 
di scol, en particular di alumno, caminda cu ta determina si 
nan por haci toets of no, ta gradua of ta druip y cuestion- 
ando prome minister, si e ta coregi esaki of ta na altura di 
esaki. 


Den e caso aki prome minister a contesta cu tin un LIM y cu 
e no ta mete den cartera di su coleganan, pasobra segun ley, 
berdad cada minister tin su responsabilidad ministerial. Awo 
naturalmente esaki huridicamente ta berdad, segun Tromp 
y por spera cu prome minister ta papia berdad, el a indica. 
Pero naturalmente esaki no ta e caso, pasobra mientras cu el 
a duna enfaticamente di conoce cu e no ta mete den cartera 
di otro y cu ta coregi su ministernan, e ta mete directamente 
na momento cu e duna opdracht, siendo cu no ta su cartera, 
por ehempel den enseñansa. 
Tromp a trece un prueba dilanti caminda cu prome minister 
no ta papia berdad. A cuestiona e prome minister, caminda 
cu algun tempo pasa tabatin un debate den parlamento riba 
enseñansa. A toca e tempo ey no solamente cu no ta su 
cartera, pero e periodo prome cu esey tampoco tabata su 
cartera. 


Kiermen, no solamente bao di minister Endy Croes cu ta 
responsabel di enseñansa, pero tambe durante tempo di 
Rudy Lampe, cu tambe no tabata e prome minister su cartera. 
Kico no ta mira awo, ta cu e prome minister ta haya ta bon 
pa firma y saca un carta, caminda cu dia 23 di juni 2021 e 
mes a firme personalmente, ta manda bisa SKOA den e caso 
aki cu tratando e caso aki, e kier bisa cu pa e problema di 
werksters, cu te awe no ta resolvi, pa asunto di salario y 
cuando nan ta wordo paga, ta bisa nan cu e ta pidi SKOA pa 
no kita werksters. 
Enbes cu laga su minister informa un decision, e ta saca un 
carta bisando “gaarne verzoek ik SKOA niet over te gaan tot 
onslag van deze werknemers.” E ta bisa tambe pa invita na 
pa bin cerca dje e diaranson ey, dia 30 di juni, 11:00 am, 
firma pa Prome Minister, Evelyn Wever-Croes. 


Ta un prueba di metemento di enseñansa. Si tabata manera 
cu e ta bisa cu e no ta mete den cartera, e lo a laga su 
minister di e tempo ey, cu tabata Lampe y awor aki Endy 
Croes, laga Lampe e tempo ey mes informa nan of reuni cu 
nan. Pero no, segun Tromp. Tabata tempo di campaña, segun 
e fecha, net despues di eleccion. Ainda despues di eleccion 
el a haci esaki, caminda cu ya caba por bisa cu cada minister 
ta demisionario. 
E consecuencia di esaki ta financiero. Un decision asina aki 
tin consecuencia financiero, segun Tromp. Tin bon intencion 
cu e werksternan y kier pa nan mantene un trabao. Pero 
esey no ta e discusion. Pero e discusion ta metemento di 
cartera. Ya caba por a mira cu loke e prome minister a trece 
dilanti, no ta cuadra cu berdad. 
Kiermen nos tin dos minister metiche. Un ta mete den IPA y 
e otro ta mete den SKOA. 


Marisol Tromp (MAS): 


Minister President mes tabata mete den cartera di 
enseñanza tumando decision cu consecuencia financiero 


Diaranson, 20 December 2023 
POLITICA 
12 
AWEMainta 


TIN un tempo stipula pa tur cos y tin un tempo pa tur evento 
bou di shelo. Un tempo pa nace y un tempo pa muri, un 
tempo pa planta y un tempo pa cosecha. Tur cuminsamento 
tin su final. Tur producto tin un fecha cu e ta caduca. Nos 
bida na e mundo aki ta pasahero. Esun cu sembra bondad lo 
sa di cosecha bondad. Tur locual cu bo sembra lo bo recoge 
cu tempo. J.F. Kennedy a yega di bisa no puntra kico bo pais 
por haci pa bo sino kico bo por haci pa bo pais. 


Dianan ta pasa y pronto nos por mira e final di 2023. Pa hopi 
no tabata un aña facil pa motibo cu nos pueblo tin cu haci 
hopi sacrificio cu tanto aumento di costo di bida. Den hopi 
cas nos sa cu pueblo ta lucha pa sobrevivi. No ta un senti- 
mento agradabel. Mientras cu nos tin rosea nos mester sigui 
lucha sin tin garantia riba un futuro miho, pero en todo caso 
tin e siguridad di a haci bo maximo esfuerso pa logra e miho 
futuro . 


Nos di partido Curpa durante 2023 a laga nos bos resona y 
a señala locual cu segun partido Curpa no tabata corecto. 
Nos di partido Curpa ta hopi agradecido na Dios na prome 
luga y tambe na nos lectornan y tur esnan cu tabata habri 
pa ricibi nos informacionnan. Partido Curpa ta e bos di 
esnan cu pa motibo di miedo pa represaya ta keda keto. Nos 
por mira riba un aña fructifero pa partido Curpa. Nos ta e 
unico partido politico Cristian cu for di principio ta hibando 


un lucha pa locual cu ta e famia cu Dios a crea cu den Su 
palabra ta bisa bay sea fructifero y multiplica y yena e tera y 
somete esaki na bo. Tur locual cu Dios a crea ta bon. Unda 
e husticia di Dios t’ey tin paz, amor y tin prosperidad. Dios a 
crea matrimonio cu un proposito pa multiplica. 


Nos pueblo mester sigui lucha paso 2024 ta mustra di bira 
un aña dificil. Den e prome cuartal caba, pa motibo cu e situ- 
acion economico mundial, e situacion lo bira pio prome cu 
e drecha. Caida di e dollar Americano cu 30% lo bay afecta 
Aruba sigur. Nos fondo di pensioen segun informacion cu 
nos ricibi a perde 200 miyon florin na 2008. E caida di stock 
market ta sigur. Prijs di oro y zilver lo subi sigur. 


Nos por tende politiconan bin cu yen di plan pero si e no ta 
di acuerdo cu e plan di Dios e lo no prospera, El Salvador cu 
tin un president Cristian, nos por mira un cambio grandi cu 
a tuma luga. Un pais unda bida di hende no tabata tin balor, 
awor e pueblo por biba sigur y por mira prosperidad y adel- 
anto. E pueblo di El Salvador tin speransa y tin futuro. 


Nos ta bibando den un templo biblico y cu speransa y fe 
den Dios nos Aruba dushi tera lo prospera. E tempo di Dios 
ta perfecto y unicamente den e boluntad di Dios nos por 
mira un miho futuro pa nos isla. E resultado di somete na 
e boluntad di Dios ta bendicion. P’esey mes partido Curpa 
ta manda un mensahe di speransa na nos pueblo di Aruba. 
Cu Dios na nos banda nos lo mira e cambio. Dios ta Esun cu 
ta cambia temponan y épocanan; E ta kita reynan y ta pone 
reynan; E ta duna sabiduria na sabionan y conocemento na 
hòmbernan di comprendemento. 


Dios ta Esun cu ta revela e cosnan profundo y scondi. E sa 
kico tin den scuridad y e luz ta biba cerca djE. Nos politi- 
conan no ta honra Dios paso nan ta bay contra di Su leynan 
y awe henter nos pueblo ta sufri pa es motibo aki. E palabra 
di Dios ta SI Y AMEN. Nos di partido Curpa kier gradici for di 
profundo di nos curason pa e sosten durante 2023. Danki na 
e sosten aki nos lo sigui lucha pa mira nos isla wordo trans- 
forma na bienestar di un y tur. 
Nos di partido Curpa ta desea henter nos pueblo di Aruba 
un Bon Pasco y Feliz aña 2024 cu e paz, amor y felicidad 
reina den cada hogar di nos pueblo di Aruba. Partido Curpa 
e unico alternativa. 


Eric Ras (Curpa): 


Un miho futuro den 2024 ta rekeri 
biba segun e leynan di nos bon Dios 

S 
egun nos por a tuma nota durante trata- 
mento di Presupuesto 2024 Parlamentario 
Shailiny Tromp-Lee a fada di e actitud y actua- 
cion di su colega Gerlien Croes. Na un mane- 
ra masha directo Tromp-Lee a bisa Croes pa e 
stop di hunga victima, pasobra ta un manipu- 
lado e ta! 


E reaccion di Tromp-Lee a bin door di un cant- 
idad di acusacion sin base y baho di Gerlien 
Croes. Croes na un manera hopi baho lo a bisa 
cu Parlamentarionan cu ta sostene Gobierno 
no ta traha, ta lesa pero no ta compronde y cu 
nan no ta serio. 


Tambe Croes lo a bisa cu e ta keda ataca y 
cu ta reacciona riba dje cu hopi emocion y cu 
ta crea yen di comocion rond di su persona. 
Na su turno Tromp-Lee a bisa Presidente di 
Parlamento cu den sala di Parlamento tin 
colega cu ta indica cu ta bira emocional contra 
dje, sin cu e ta tuma tempo pa bira e spiel 
mirando su refleho propio. 


Tambe 
na 
un 
manera 
masha 
poetico, 
Tromp-Lee, a bisa Presidente di Parlamento 
cu su colega a papia di emocion y comocion 
y cu e lo tuma espacio pa sigui rima riba e 
palabranan aki, dirigiendo su mes na Croes, 
bisando lo siguiente: “accion ta conduci na 
reaccion, y ora haya contestacion kier bay den 
sclamacion cu un grado di exageracion anto 
sin cu e tin rason!!” 


Tromp-Lee a contradeci Croes subrayando cu 
Parlamentarionan di coalicion na tur momento 


Parlamentario Shailiny 
Tromp-Lee (MEP): 


Gerlien Croes mester 
stop di hunga 
victima y manipula 


ta traha y sigur ta mustra tur clase di seriedad y responsabilidad. Contrario 
na Croes cu ta sinta grita awe durante reunion di Presupuesto 2024 mien- 
tras aña pasa na november e no tabatin ni e decencia, mescos demas 
miembronan di oposicion, pa ta presente pa tratamento di presupuesto 
2023. E la prefera di bay biaha y gosa, mientras den e sala aki nos tabata 
cumpliendo cu nos trabou cu tur seriedad y responsabilidad. Na luga di 
representa su votadonan y haci su trabou di control durante tratamento di 
e ley di mas importante di nos pais. 


Tromp-Lee a reacciona tambe riba e atake di Croes riba Minister President 
encuanto RAFft (Rijkswet supervision financiero cu Hulanda kier impone 
riba Aruba). Tromp-Lee a recorda Croes con e mes tabata papia di 
“gedwongen consensus”. Pero ora a toca e momento pa bay trata e dos 
“gedwongen consensus” den reunionnan di IPKO, nan a haci palabracion 
den su partido AVP, cu nan no lo papia durante di e reunion. Ora e mester 
a defende su pais y su hendenan, nan a kies pa keda keto. Pero no ta nada 
straño mirando cu e scol cu nan a bay ta para pa bienestar di partido y 
personal y sigur no esun general. Ta un lastima. 


Croes a reacciona bisando cu esey no ta berdad, cual na su turno Tromp-Lee 
a reta Ryçond Santos do Nascimento pa bisa cu no ta berdad pasobra ta 
su persona mes tabata bisa durante e reunion di IPKO cu su partido no 
kier pa e papia. Anto un persona cu sigur ta domina e materia di Reino, 
Statuut etc y por a yuda sali na defensa di nos pais y nos hendenan. Pero 
segun Tromp-Lee no por a spera otro di AVP. Tromp-Lee a indica cu e ta 
haya hopi tristo cu si ta bay biaha pa Sint Maarten pa reunion di IPKO ta 
laga Parlamento paga cu placa di pueblo pa nan bay hunga mudo ayanan. 
P’esey mes Tromp-Lee a bisa cu pueblo mester realisa ken berdadera- 
mente ta nan representante! 

E 
ideologia di genero ta un ideologia cu ta cuminsa cana 
ora cu e matrimonio di mesun sexo wordo aproba na cu- 
alkier pais. Atraves di e aprobacion di e ley aki, e activistan- 
an ta bay exigi hopi otro derechonan cu ya ta wordo duna na 
otro paisnan y cu lo mester wordo concretisa a traves di mas 
leynan. Ideologia di genero ta un movemento agresivo cual 
ta enfoca y kier indoctrina nos yiunan, y duna nan derecho 
y haci nan independiente di e mayornan riba un edad masha 
hoben mes. Un edad cu ta inadecua pa un mucha dicidi riba 
su mesun curpa y identidad sexual. Esaki no lo bay sosode 
den un of dos paso, pero ora wak kico tur loke ta sosodiendo 
na paisnan manera Hulanda, Canada, Merca, Europa, y Sur 
America sin conta otro regionnan, nos tin motibonan serio 
pa ta preocupa. 


Leynan di ideologia di genero ta kita autoridad di mayornan 
pa dicidi riba nan yiunan 
Den un articulo di dia 10 di januari 2022 y cu a wordo 
“updated” 10 di februari 2023, ta wordo describi kico ta 
pasando por ehempel na e estado di Washington na Merca. 
Na Washington nan a pasa un ley den cual un menor di edad 
di 13 aña bay ariba tin e derecho y autoridad pa cambia su 
sexo pa medio di operacionnan sin cu e mayornan tin algo 
di bisa. 


E consecuencianan di menornan tumando decisionnan 
asina grandi ta teriblemente grave y catastrofico segun 
expertonan medico y di salud mental. Na California a pasa 
un ley cu hasta un mucha di 11 aña por a transiciona den un 
sexo diferente. Na 2023 Spaña a pasa un ley cu ta legalisa 
muchanan di 12 pa 14 aña por cambia nan sexo cu auto- 
risacion di hues, y muchanan entre 14 pa 16 aña por haci 
esaki sin un evaluacion medico of di un psicologo. Esaki 
ta unda activistanan kier hiba e ideologia di genero aki na 
Aruba. 


E peliger grandi di “Puberty Blockers” 
Puberty blockers ta otro fenomeno “normal” awor den e 
mover di ideologia di genero. Puberty blockers ta: “medi- 
camento pa stop e efecto hormonal den un mucha cu ta 
cuminsa den su pubertad”. Por ehempel si un mucha homber 
kier puberty blockers pa stop su desaroyo masculino manera 
cambio di stem, stop crecemento di barba y crecemento di 
su parti intimo e ta tuma e tratamento aki. Sinembargo e 
tratamento aki ta peligroso y tin su riesgonan: 
1. E medicamento usa como “puberty blockers” ta e mesun 


medicamento hormonal cu ta wordo uza pa “castracion 
kimico” di pedofielnan. Castracion kimico di pedofielnan 
ta wordo uza na Francia, Inglatera, Rusia, Poland, Belgica, 
Turkia y Nort Macedonia. Ainda bo ta kere esaki ta safe pa 
uza riba nos muchanan chikito? 


2. Activistanan di ideologia di genero ta uza y ta promove 
e uso di e puberty blockers mientras cu nan no ta informa 
clientenan riba efectonan devastador cu esaki por tin pa nan 
salud. Aunke tin poco data, si tin algun efectonan secundario 
estableci den rapportnan di expertonan. Den un rapport 
cu mi tin, cu ta basa riba mas di 50 rapport y 300 experto 
manera psicologo, dokter, psikiatra di mucha, psikiatra y 
specialistanan medico, mi ta menciona algun di e efectonan 
devastador cu lo por tin riba e muchanan: 
• Puberty blockers por ocasiona cu na final di nan pubertad 
nan por cuminsa experiencia “osteoporosis.” (Biggs, 2021) 
• Cierto investigacionan a conclui cu e puberty blockers 
lo tin efecto riba funcionnan cognitivo.( Anacker, Hough, 
Bellingham 2021) 
• E tratamento hormonal di puberty blockers por laga e 
mucha infertil. (Cheng 2019, Schwartz & Moravek 2021) 
• E falta di desaroyo di e organo sexual como efecto di 
puberty blockers lo por ocasiona cu e no lo por disfruta di e 
acto sexual. (Gil-Llario 2021) 
• E organonan ta keda ne tamaño y desaroyo di pre-pubertad, 
cu ta dificulta un operacion pa cambia e sexo. (Van de Grift, 
2020) 
• E tratamento y su efectonan riba stem y otro nan ta irre- 
versibel. Si un mucha kier cambia bek na su sexo original e 
ta keda perhudica. 
• Pa mucha muhenan cu ta tuma dosis halto di e tratamento 
tin riesgo halto pa enfermedadnan cardiovascular y cancer. 
(Alzahrani, deBlok 2019, Hanby 2023) 


Pronto mi lo continua informa pueblo riba e tema den otro 
edicion. 


Parlamentario Marco Berlis (MEP): 


Kico ta ideologia di genero (Parti 3) 


E ideologia destructivo cu ta invadiendo nos comunidad atraves di un agenda scondi 

D 
en un caso historico describi como e “huicio di siglo” 
den e Ciudad di Vaticano, Corte di estado di e ciudad di 
Vaticano a declara cardinal Angelo Becciu culpabel di malv- 
ersacion di fondo y abuso di poder. 


E veredicto t’e resultado di un proceso largo cu a implica 
Becciu, otro nuebe persona y cuater empresa, tur di nan 
acusa di mal conducta financiero durante e mandato di 
Becciu den Secretaria di e estado. 


Despues di un proceso hudicial exhaustivo cu a resulta den 
86 bishita y caminda cu 76 testigo a declara, hues Guiseppe 
Pignatone a dicta sentencia diasabra. Cardinal Becciu a 
wordo condena na cinco aña y mey di prizon compaña pa un 
multa di 8 mil euro y n’e prohibicion permanente di eherce 
funcion publico. 


Otro cinco acusado tambe ta confronta consecuencia legal: 
Enrico Crasso (shete aña), Cecilia Marogna (tres aña), 
Raffaele Mincione (cinco aña), Fabrizio Tirabassi (shete 
aña) y Gianluigi Torzi (seis aña). A impone multa y sancion 


adicional n’e acusadonan René Brülhart, Tommaso Di Ruzza 
y Nicola Squillace. 


E ex-funcionario di e Secretaria di Estado, Monseigneur 
Mauro Carlino a wordo absolvi di tur e cargonan, mientras 
cu e empresa Logsic Humitarne Dejavnosti a wordo sanciona 
cu un multa di 44 mil dollar. 


Den centro di e caso tabatin un problematica di un deal di real 
estate na London, cu a causa un perdida di 150 miyon dollar 
p’e Secretaria di Estado. Becciu a confronta e cargonan di 
malversacion a traves di un organisacion beneficio Catolico 
di Sardinia y di uzo indebido di e fondonan p’e rescate di un 
soeur secuestra. 
A ordena confiscacion na balor di mas di 181 miyon dollar y 
tur e acusadonan a wordo condena colectivamente pa paga 
aproximadamente 218 miyon dollar n’e partinan civil. 


E condena di cardinal Becciu no tin precedente, ya cu ta 
convertie den e prome cardinal husga y condena p’e sistema 
di corte civil di Vaticano. A pesar di mantene su inocencia, 
e abogado di Becciu a expresa su intencion di presenta un 
apelacion, marcando un capitulo nobo den e historico saga 
legal aki dentro di Vaticano. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Corte di Vaticano a emiti veredicto historico 


Ta declara cardinal Becciu culpabel di 
malversacion di fondo y abuso di poder 

E 
lectronic Entertainment Expo (E3), considera den su di- 
anan e cumbre di e ferianan di video games, ta despe- 
di definitivamente di un era cu a dura mas di dos decada. E 
cancelacion a confirma a traves di un mensahe cortico riba 
e website di e convencion, caminda cu a expresa gratitud 
p’e recuerdonan crea a lo largo di e añanan y a conclui cu 
e acronimo GGWP, cu ta nifica Good Game, well played, un 
adecuado homenahe na su fundeshi den e mundo di video 
games. 


E3, conoci popularmente como “e Pasco di video games”, 
a nace na 1995 na Los Angeles y a converti den e plata- 
forma caminda cu e gigantenan di video games ta acuDi pa 
devela nan ultimo titulo y innovacion. Sinembargo, e prob- 
lemanan di e pandemia di COVID-19 a dal un golpi mortal, 
provocando e cancelacion total na 2020, un evento exclu- 
sivamente virtual na 2021 y otro cancelacion na 2022. E 
Asociacion di Software di Entretenimento (ESA), organisado 


di e evento, tambe a rechasa e posibilidad cu E3 lo bolbe 
tuma luga fisicamente na 2023, sin ofrece un alternativa 
online. 


Cu e paso di e añanan, E3 a experencia un caida gradual 
mientras cu e companianan di video games tabata opta 
cada biaha mas pa organisa nan propio evento independi- 
ente riba streaming p’e anuncionan grandi. E lidernan di e 
industria manera Nintendo y Sony ya a papia di enfatisa pa 
retransmiti nan propio confrencianan, desviando e atencion 
di loke tabata un centro neuralgico di e revelacionnan riba e 
video games. Compara cu su epoca, caminda cu Microsoft, 
Sony y Nintendo tabata presenta nan console nobo den un 
solo aña, E3 a lucha pa mantene su status. 


E cambio den panorama di video games, a refleha e tendencia 
general pa download online frente e compras personal- 
mente, a accentua e retonan cu E3 tabata enfrenta. E intento 
di e convencion di rebiba e interesnan na 2017 habriendo su 
portanan na publico a acapara e atencion, pero no a logra 
pa inverti den e tendencia general. Na 2019, e ultimo confer- 
encia fisico a atrae 66 mil persona. Anteriormente e conven- 
cion tabata mantene un aire di exclusividad, exigiendo e 
publico pa demostra un conexion cu e industria di video 
games. 


E presidente y CEO di ESA, Stanley Pierre-Louis, a reconoce 
e dificultad di despedi di e kerido evento, pero a enfatisa 
den e evolucion di e panorama di e industria y den e opor- 
tunidadnan nobo pa atrae fanatico y socio. Mientras cu e 
companianan grandi ta explora e showcase individual, e 
conclusion di E3 ta marca un momento crucial den e evolu- 
cion di e mundo di video games, bisando ayo na un institu- 
cion antiguo consagra y dunando paso pa un era nobo di 
compromiso digital. 


Fin di un era 


E3, e principal showcase di video games 
ta dera definitivamente su portanan 

M 
inister di Turismo y Salud Publico Dangui 
Oduber ta sumamente orguyoso pa anun- 
cia e lansamento di e proyecto “Tourism Se- 
curity Patrol Aruba” (TSPA), cu lo bay eleva e 
siguridad den e area hotelero pa nos comuni- 
dad y nos bishitantenan.  


Un proyecto cu tabatin un trayectoria largo, 
pero cu a bira un realidad p’asina yuda preveni 
crimen den e areanan hopi bishita pa nos 
turistanan. Ta pa nota cu e industria di turismo 
ta creciendo, y segun e rapportnan di ATA, 
98% di bishitante a indica cu un di e moti- 
bonan principal pa bishita Aruba ta pa motibo 
di siguridad.  


E iniciativa aki cu a bin for di Aruba Hospitality 
& Security Foundation (AH&SF) ta representa 
un hito significante di nos compromiso di 
siguridad pa nos turismo. E ekipo di Tourism 
Security Patrol Aruba ta consisti di un team 
cu a sigui varios training riguroso na diferente 
compania di siguridad como tambe na Cuerpo 
Policial mes. Cada un lo ta ekipa cu material 
pa traha rapport, manera bodycam, flashlight, 
bicicleta electrico y mas.  


Finalmente, Minister Dangui Oduber ta suma- 
mente orguyoso di e proyecto aki cu ta 
demostra cu e maneho ta pa sigui innova pa 
garantisa siguridad na Aruba. Pa termina, 
un pabien ta bay na nos colega Minister di 
Husticia y Asuntonan Social,  Rocco Tjon, 
AH&SF, Aruba Tourism Authority, KPA y tur cu 
a haci e proyecto di Tourism Security Patrol 
Aruba exitoso.  


Minister Dangui Oduber: 


Cu lansamento di proyecto Tourism Patrol Aruba lo 
eleva siguridad di comunidad y nos bishitantenan 

D 
en un conmovedor muestra di camaraderia familiar, e leyenda di golf 
Tiger Woods y su yiu homber di 14 aña, Charlie, ta cla pa crea recuer- 
do duradero mientras cu nan ta prepara p’e Campeonato PNC na Florida e 
fin di siman aki. E torneo, cu ta forma pareha di golfista ganado di torneo 
grandi cu miembro di nan famia, ta ilustra e di cuater aparicion di e duo 
tata-yiu na Orlando. 


Despues di casi ocho luna aleha di competencia di golf debi na un opera- 
cion di enkel na principio di aña, Tiger Woods tabatin un regreso triunfal 
den Hero World Challenge di Bahamas. Awo e y Charlie ta cla pa mustra 
nan pasion comparti p’e deporte riba escenario di PNC Championship. 


Den un entrevista reciente cu NBC, Woods a expresa e alegria cu nan a 
experencia, declarando: “E tabata dibertido, tabata dibertido pa nos dos. 
Nos a alimenta di nos naturalesa competitivo y nos a pusha otro mutu- 
amente pa ta miho y e ta simplemente un ambiente dibertido. Nos ta 
mantene light, competitivo, agradabel.” 


Tiger Woods y su yiu Charlie ta prepara p’e PNC Championship 


E similaridadnan entre Tiger y Charlie ta bay 
mas leu cu nan fam, evidente di nan swingnan 
di golf sumamente parecido y e manerismo riba 
e tee. E duo a train hunto na Ritz Carlton Golf 
Club, preparando e escenario pa un emocio- 
nante fin di siman di golf. 


Charlie, cu a crece dies centimeter den e ultimo 
aña, ta un testimonio di e paso di tempo y di e 
evolucion di e dinamica entre tata y yiu. Justin 
Thomas, ganado di dos majors, a comenta den 
forma di wega n’e crecemento fisico di Charlie, 
señalando cu ya e no por haci mucho joke cu 
ne, pasobra “e ta acercando pa por dal mi un 
mokete.” 


Memey di e expectativanan cu awasero por 
afecta e PNC Championship di e aña aki, e 
hungadonan lo enfrenta no solamente e retonan 
meteorologico, sino tambe n’e singular tarea 
di disputa un torneo hunto cu un miembro 
di famia. E anecdotanan cariñoso, manera e 
reaccion irita di Charlie n’e poco convencional 
eleccion di tiro di su tata, ta añadi un toke di 
humor n’e experiencia golfistico familiar. 
Tiger Woods ta reflexiona riba e proceso di 
aprendisahe di hunga cu Charlie, haciendo 
referencia n’e importancia di proporciona e 
momento y e ambiente adecua. A pesar di e 
retonan ocasional, e duo ta aceptando e biahe 
di crecemento y aprendisahe hunto. 


Mientras cu Tiger Woods ta sigui cu su regreso 
n’e deporte, cu e obhetivo di hunga un torneo 
pa luna otro aña, e Campeonato PNC ta lanta 
como un capitulo alentador den historia di su 
regreso, un historia di amor familiar y pasion 
comparti cu ta resona den cada swing riba e 
campo di golf. 

E 
aña aki un bes mas Minister Ur- 
sell Arends ta lansa e campaña pa 
microchip mascota. E biaha aki e en- 
foke ta pa microchip di ambos cacho 
y pushi, conscientisando doñonan di 
mascota di e beneficio pa microchip 
nan mascota. 


Kico ta Microchipping? 
Microchip ta un obheto micro (chikito) 
cu tin informacion di mascota y su 
doño. E chip aki ta wordo inyecta 
bou di e cuero di un cacho of pushi. E 
microchip ta hopi chikito y ta wordo 
pon’i den menos di 2 seconde via un 
hangua pa un veterinario profesional. 
Asina cu e tin e microchip, e veteri- 
nario ta registra tur informacion di 
rasa, genero, nomber, caracteristica y 
informacion di e veterinario y doño den 
un sistema di registracion di mascota 
central. 


Doño di mascota por microchip nan 
cacho of pushi pa solamente Awg. 25,-, 
un suma subsidia door di Ministerio di 
Naturalesa, y por haci un cita na tur 
veterinario. 


E pasonan cu mester tuma ta lo 
siguiente: 
• Scoge un veterinario preferi 
• Tuma contacto cu e veterinario pa haci 
un afspraak pa microchip bo mascota 
• Presenta riba e fecha di afspraak y 
paga solamente Awg. 25,- pa e chip 


Dicon microchipping ta importante? 
Microchipping ta importante no sola- 
mente pa bo mascota pero como doño 
di e mascota bo ta contribui na un bon 
causa, cu ta enfoca ariba e desaroyo di 
e prome sistema di registracion central 
pa mascota di Aruba. Ora bo mascota 
tin su microchip e ta wordo automati- 
camente registra na e sistema central 
“Aruba Pet Registry”, esaki ta crea un 
identidad propio pa bo mascota. Un 
otro benificio di e microchip ta cu den 


caso cu e mascota perde, e por identi- 
fica esaki via e microchipreader door di 
tur veterinario, fundacionnan, KPA, BCI 
y tambe Centro di Control di Cacho. 
Esaki tin como beneficio cu e mascota 
por yega mas lihe na su doño. 


Abo ta un doño responsabel pa bo 
mascota? 
Un mascota sea cacho of pushi por 
biba te cu 15 aña y si bo cuid’e bon e 
por biba hopi mas. Pero un mascota ta 
un ser bibo y domestico, esaki ta nifica 
cu e ta depende 100% di bo como su 
doño. E ta depende di bo pa no sola- 
mente ariba su awa y cuminda, pero 
tambe cuido medico, siguridad, aten- 
cion y amor. Un mascota cu ta haya 
cuido y amor di su doño ta biba largo 
y feliz. P’esey e ta importante pa pensa 
prome cu busca un mascota, sea pushi 
of cacho, pensa riba kico ta su nece- 
sidadnan y con bo lo cuid’e? Kico bo 
mester haci y cuanto placa esaki lo 
costa bo? Kico ta bo responsabilidad 
como doño di mascota? 


Kico tur bo mester tene cuenta cu ne 
ora bo busca un mascota? 


Esaki ta un lista pa duna un bista di 
kico ta importante: 
• Cuminda y awa limpi tur dia 
• Luga cu sombra pa sconde for di 
elementonan natural entre otro: biento, 
solo y awa 
• Microchip pa e wordo registra oficial 
como bo mascota 
• Sterilisacion (spay & neutering) pa 
ambos macho y hembra pa evita cu e 
ta haya puppies of kittens inespera 
• Cuido medico, vacuna, vitamina, 
medicamento contra carpata y bichi di 
curason etc. 


E lista por sigui agrega na dje, pero 
pa bo tin un mascota y compañe feliz 
esaki ta locual bo tin cu cumpli cu ne. 


Por tuma contacto cu Centro di Control 
di Cacho na 5929777 of bishita www. 
amitaresponsabel.org pa mas informa- 
cion. 
Corda Microchip bo mascota pa asina e 
wordo registra oficial y tambe sterilisa 
bo cacho pa e no reproduci y contribui 
na e problematica di sobre populacion 
na Aruba. Ban sea doño responsabel 
pa nos mascota. 


Minister Ursell Arends ta haci yamada na comunidad 


Bira un doño responsabel y microchip bo mascota 

A 
eropuerto di Aruba tin e placer di anuncia un asociacion 
masha emocionante cu GlidePathCX/Thanks Again, un 
Loyalty + Rewards + CX (Customer Experience) Platform cu 
ta uni e programanan di e biahero frecuente di e aerolinean- 
an y e programanan di lealtad di biahe cu e airport conces- 
sions. E colaboracion aki ta pa mehora e experiencia di e bi- 
ahero na Aeropuerto di Aruba significativamente, mientras 
ta impulsa ingreso p’e operadornan di retail y F&B. 


Como parti di e asociacion aki, Aeropuerto di Aruba tin como 
obhetivo pa establece un base solido di dato di e miembronan 
y asina conecta cu un coalicion global di lealtad di aero- 
puerto, permitiendo e biaheronan pa ricibi recompensa pa 
nan sosten. E plataforma ta conecta cu e progama di punto 
TrueBlue di un di e aerolineanan di mas grandi di Merca cu ta 
opera na Aeropuerto di Aruba esta JetBlue (check TrueBlue 
Thanks Again). Ta bale la pena pa destaca cu den futuro, 
Thanks Again tin plan pa inlcui e operadornan adicional di 
Merca riba su progama. 


Con e programa ta traha 
E miembronan di e progama di punto JetBlue TrueBlue por 
inscribi facilmente na e programa: 
• Registra GRATIS riba trueblue.thanksagain.com 
• Link bo credit card y debit card di un forma sigur (inlcuy- 
endo banco selecta di Caribe) 
• Gana punto TrueBlue automaticamente ora bo come y 
cumpra na Aeropuerto di Aruba 


Ademas e plataforma GlidePathCX ta brinda Aeropuerto di 
Aruba un CX Dashboard cu informacion den tempo real cu 
ta inclui: 
• Comentario di e clientenan (por ehempel, nan contesta 
riba encuesta) presenta casi den tempo real 
• Sentiment scores calcula diariamente 
• Un bista di 360º di e sentimento di e bishitantenan y loyalty 
transactions durante nan tempo na aeropuerto 


Aeropuerto di Aruba lo ricibi informacion valioso di gastonan 
como tambe informacion di e “passenger personas”, 
esaki lo permiti un miho comprension di e preferencianan 
di e biaheronan y nan patronchi di gasto. The Business 
Intelligence lo permiti e siguimento di e compromisonan, e 


transaccionnan y e respuestanan na e encuestanan. 


“Nos ta kere cu e asociacion aki no solamente lo mehora e 
experiencia di e biahero na Aeropuerto di Aruba, pero tambe 
lo brinda conocemento y oportunidad crucial pa e opera- 
dornan di F&B por interactua cu e pasaheronan y asina 
impulsa e negoshi”, asina Barbara Brown, Chief Revenue 
Development & Communications OfÏcer na Aeropuerto di 
Aruba, a duna di conoce. 


Marc Ellis, CEO di GlidePathCX, a menciona cu: “Nos ta entu- 
siasma di por asocia nos mes cu Aeropuerto di Aruba den 
un esfuerzo pa mehora e manera experiencia di e pasa- 
hero door di haci uzo di conocemento y dato real adkiri, Den 
aosciacion cu JetBlue, nos ta kere cu esaki lo beneficia nos 
clientenan mutuamente.” 


Aeropuerto di Aruba ta expresa su gratitud pa e sosten y 
participacion continuo di su retail y F&B operators. Pa cual- 
kier consulta of mas informacion, no duda di tuma contacto 
cu e team di Aeropuerto di Aruba. 


Aeropuerto di Aruba a asocia 
cu GlidePathCX/Thanks Again 


Pa eleva experiencia di e cliente y impulsa e negoshi di retail y F&B p’e operadornan na aeropuerto 

D 
en e ambito di bienestar holistico, aromaterapia ta de- 
staca como un practica consagra cu ta ofrece un biahe 
sensorial cu ta combina e propiedadnan curativo di e azeta- 
nan esencial cu e bienestar emocional y fisico. Aromatera- 
pia ta probecha e esencia di e azetanan esencial di origen 
vegetal pa promove e relahacion, alivia stress y reestablece 
e balans emocional, loke ta converti den un modalidad tera- 
peutico hopi aprecia. 


E nucleo di aromaterapia ta azeta esencial, extracto 
concentra obteni di diferente parti di mata, manera flor, 
blachi, stam y reis. Cada zeta ta contene un mescla unico 
di composicion cu ta contribui na su aroma caracteristico 
y su efectonan terapeutico. Lavanda, famoso pa su propie- 
dadnan calmante, eucalyptus, pa yuda e canalnan respira- 
torio y menta pa vigorisa e sentidonan ta algun ehempel di 
e elixirnan aromatico. 


E beneficionan terapeutico di e azetanan esencial ta bay 
mas leu di su agradabel fragancianan. Ora cu ta inhala nan, 
e composicionnan vegetal volatil aki ta stimula e sistema 
di olfato, estrechamente vincula n’e sistema limbico di e 
celebro, responsabel di e emocionnan, recuerdo y e excita- 
cion. E conexion aki ta permiti e azetanan esencial eherce 
un profundo influencia den e estado di animo, e nivelnan di 
stress y e bienestar emocional general. 


Fuera di esey, aromaterapia ta ofrece un enfoke versatil di 
aplicacion. E azetanan esencial por difundi den aire, creando 
un ambiente trankil cu ta transforma cualkier espacio den 
un santuario di serenidad. Di un otro banda, dilui e azetanan 
y aplica nan door di un canal topico, ta permiti su absor- 
cion directo a traves di e cuero, proporcionando un alivio 
specifico y fomentando un sensacion di calma. 


Den e buskeda di relahacion, azeta esencial manera 
manzania, lavanda y sencia ta resulta campeon. E azetanan 
aki tin propiedad calmante cu ta yuda alivia stress y ansiedad 
y ta faborece un soño reparador. E azetanan citrico manera 
bergamot y apelsina, ta aporta na vitalidad y ta lanta e 
animo, ofreciendo un remedi natural pa mehora e estado di 
animo. 


Aromaterapia ta encera e arte y ciencia di harmonisa mente 
y curpa a traves di e maraviyanan botanico di naturalesa. 
No solamente e ta fomenta relahacion, sino cu tambe ta un 
potente herment pa controla e bienestar emocional. 


Ya sea mediante e difusion suave di lavanda prome cu drumi 
of e vigorisante aroma di e citriconan durante un dia druk, 
aromaterapia ta invita e personanan pa drenta den un biahe 
sensorial, liberando e potencial terapeutico di e azetanan 
esencial pa un bida mas balansa y rehubeneci. 


Aromaterapia y Azeta Esencial 


Develando elixir calmante di naturalesa pa bienestar 

D 
ialuna mainta, durante un 
conferencia di prensa, Minis- 
ter di Husticia y Asuntonan Social 
sr. Rocco Tjon conhuntamente cu 
e miembronan di directiva di Aru- 
ba Hospitality & Security Founda- 
tion (AH&SF) a lansa oficialmente 
e Tourism Security Patrol Aruba. 


Un proyecto cu un trayectoria 
largo, pero cu awe ta un real- 
idad. Esaki ta e comienso pa eleva 
siguridad den e area hotelero pa 
comunidad y nos bishitantenan. 


E ekipo di Tourism Security Patrol 
Aruba ta consisti di 15 persona 
cu a sigui varios training rigu- 
roso na diferente companianan di 
siguridad como tambe na Cuerpo 
Policial mes. Cada un lo ta ekipa 
cu material pa traha rapport, 
bodycam, 
flashlight, 
electrical 
bicycle y mas. 


Segun estadisticanan di ATA, 98% 
di bishitante a indica cu un di e 
motibonan principal pa bishita 
Aruba ta pa motibo di sigur- 
idad. Pa Ministerio di Husticia y 
Asuntonan Social, esaki ta un 
momento 
sumamente 
impor- 
tante, pasobra e proyecto aki ta 
e muestra cu nos ta sigui innova 
e manera con ta bay garantisa 
siguridad na Aruba. 


Diaranson awo, lo reuni cu e busi- 
ness community pa asina por 
ehecuta e proyecto aki den centro 
di ciudad na Oranjestad y despues 
na San Nicolas. 


Un danki y un pabien na AH&SF, 
ATA, KPA y tur cu a haci e proyecto 
aki exitoso. 


Minister Rocco Tjon: 


Tourism security patrol Aruba ta oficialmente 
cla pa brinda siguridad den area hotelero 

M 
emey di loke algun ta percibi como un deterioro di e nor- 
ma y balornan social, ta intensifica e wega di acusacion, 
loke ta exigi un analisis mas detaya di e factornan cu ta con- 
tribui n’e supuesto deterioro aki. E analisis severo aki kier 
determina e principal implicadonan pa loke ta parce ta un 
fracaso colectivo na defensa di e principionan fundamental 
cu ta guia nos comunidadnan. 
Responsabilidad individual 
Mientras cu e dedenan ta punta den varios direccion, e 
papel di e individuo na ora di adheri of desvia di e normanan 
estableci ta ocupa un luga central. E decision y e accionnan 
consciente of e falta di nan, ta somete na scrutinio mien- 
tras nos ta lidia cu e consecuencia di e desviacionnan di e 
balornan acepta. 
Impacto cultural y institucional 
E cuadro social conformando p’e matiznan cultural y struc- 
tura institucional, ta hunga un papel fundamental den e 
perpetuacion di norma y balor. Nos ta asistiendo na un dete- 
rioro di e structuranan aki, loke ta contribui na un genera- 
cion cu ta cay den otro di e principionan cu antes tabata 
prevalece? E preguntanan aki ta referi riba e influencia di e 
institucionnan y e eficacia di su papel den e mantencion di e 
cohesion social. 
E papel di e medionan di comunicacion y tecnologia 
E presencia di e medionan di comunicacion y tecnologia ta 
lanta duda como posibel catalisadonan di desviacion di e 
normanan estableci. E plataformanan aki ta contribui na 
redefini e balornan social of simplemente nan ta refleha 
un cambio cu ya a produci? Ta hustifica un exploracion sin 
concesion. 


Gap generacional 
E confrontacion di perspectiva generacional ta añadi otro 
capa n’e discurso. Como cu e balornan ta evoluciona cu 
tempo, nos ta experenciando un desconexion fundamental 
entre generacion? E gap generacional aki ta splica loke algun 
ta percibi como un fracaso den e transmision di e principi- 
onan social esencial? 
Responsabilidad colectivo 
Den un ultimo instancia, sociedad ta un tapijt traha colecti- 
vamente. E analisis aki ta un yamada na accion pa sociedad 
den su conhunto haci un introspeccion y reevalua su respon- 
sabilidad comparti na defensa di e norma y e balornan. 
Erosion ta un sintoma di e problemanan mas profundo cu ta 
rekeri un esfuerso unifica? 
Mientras cu sociedad ta enfrenta e crisis percibi aki, e 
mirada severo ta dirigi na tur e facetanan di nos existencia, 
insistiendo n’e introspeccion, e responsabilidad y e compro- 
miso colectivo pa reconstrui loke por parce perdi. 


Deterioro social 


Señala cu dede e deterioro di norma y balor 

E 
panorama complica di preferencia di gusto di e ser hu- 
mano, e fenomeno conoci como “sweet tooth” ta ocupa 
un luga destaca. Pa hopi hende, e iresistibel encanto pa cos 
dushi ta surpasa e fronteranan cultural y geografico, con- 
vertiendo den un antoho universal. Aunke e amor pa cos 
dushi ta profundamente liga den e biologia evolutivo, e psi- 
cologia y e influencianan cultural, e fundeshinan cientifico 
ta benta luz loke nos ta sinti nos mes atrai p’e delicianan di 
sucu. 


Den e base di nos atraccion pa cos dushi ti nos historia evolu- 
tivo. A lo largo di e evolucion humano, e cos dushi tabata 
un indicador fiel di un fuente di alimento sigur y rico den 
energia. Den e naturalesa, fruta hecho, cu ta ta dushi tabata 
indica un cuminda rico den nutriente y caloria. Nos ante- 
pasadonan a desaroya un preferencia p’e sabornan dushi, 
manera mecanismo di sobrevivencia, sigurando di consumi 
alimento rico den energia, crucial pa sobrevivencia y repro- 
duccion. 


Mas leu di biologia, nos celebro tabata hunga un papel funda- 
mental den nos amor pa cos dushi. Come sucu ta activa e 
sistema di recompensa di e celebro, liberando e neurotrans- 
misor di bienestar manera dopamina. Esey ta crea un expe- 
riencia placentero cu ta reforsa e deseo pa come sucu. Cu 
tempo, e celebro ta establece asociacion entre e consumo di 
alimento cu sucu y e emocionnan positivo, loke ta converti 
e deseo di come cos dushi den un interaccion compleho di 
biologia y psicologia. 
Fuera di esey, e factornan cultural y social ta contribui 
significativamente na nos inclinacion pa cos dushi. E cele- 
bracionnan, ritual y e reunionnan social sa implica comparti 
cos dushi, loke ta crea asociacion positivo cu e alimentonan 
cu sucu. E publicidad, tradicion y e influencianan familiar 
ta influencia ainda mas den nos percepcion di cos dushi 
manera algo reconfortante y alegre, fomentando un amor 
pa semper p’e caprichonan dushi. 
Den e era moderno, e abundancia di e alimentonan procesa 
a amplifica nos exposicion na sucu refina, contribuyendo n’e 
prevalencia di e antohonan di cos dushi. 


E industria alimentario diseña strategicamente e produc- 
tonan pa maximalisa e cos dushi, explotando nos prefer- 
encia natural. Como resultado, e presencia di e opcionnan 
dushi den nos bida cotidiano ta alimenta ainda mas nos 
amor perdurabel pa cos dushi. 


Compronde e interaccion complica entre biologia evolu- 
tivo, e kimica celebral y e influencianan cultural, ta permiti 
compronde pakico nos ta golos. 


Aunke e moderacion ta clave pa un estilo di bida balansa 
y saludabel, reconoce e origennan compleho di nos anto- 
honan di cos dushi, ta permiti nos aprecia e naturalesa poli- 
facetico di e fenomeno universal aki. 


Ciencia tras di Sweet Tooth 


Explorando e iresistibel encanto di cos dushi 

DEN e gangnan poco ilumina di e historia di arte, riba un 
canvas ta destaca como un obra maestra inkietante: “E 
nachtmerrie” di Henry Fuseli, un cuadra cu ta transcende 
tempo pa evoca un mescla inkietante di teror y fascinacion. 
Crea na 1781, e obra iconico aki no solamente ta bay den e 
profundidad Freudiano, sino cu tambe ta hunga cu simbo- 
lismo, vooral ora cu e cabaynan ta converti den portador 
inespera di nos miedonan mas profundo. 


Den e centro di e cuadra macabro tin un muhe cu parce ta 
hinca den e soño. Sinembargo, su sosiego ta hay’e stroba 
p’e presencia di un incubus di otro mundo sinta riba su 
pecho, un figura espectral cu ta encarna e skinanan scur di 
e subconsciente. Fuseli, maestro di Romanticismo, ta capta 
e esencia di lo inkietante y ta drenta den e reino psicologico 
unda cu soño ta desdibuha e liña cu ta separa realidad di lo 
surrealista. 


Sinembargo, no solamente e figura inkietante ta loke ta 
capta nos atencion. Mientras cu ta mustra e mirada, ta pasa 
na man robes, pa un abismo sombrio, ta emerge un pecu- 
liar cabey envolvi den un aura tenebroso. E enigma equino 
aki ta inspira den e mitologia Aleman, añadiendo un capa di 
folklore n’e ya riba su mes narativo rico. E cabay, un criatura 


hopi biaha asocia cu noblesa y gracia, ta transforma den un 
simbolo inkietante, cu ta desafia nos expectativanan y ta 
invita nos pa explora e skinanan scondi di nos imaginacion. 


“E nachtmerrie” no ta un simpel espectaculo visual, sino un 
enigma carga di simbolismo. E creacion di Fuseli a intro- 
duci den e physique colectivo di su epoca, resonando den 
un publico cu tabata haya fascinacion den e exploracion di 
e subconsciente. Su popularidad tabata instantaneo y su 
atractivo perdurabel, ta biba den su capacidad pa provoca 
un miedo primario, envolvi den e mistica di e soñonan y lo 
desconoci. 


E obra maestra di Fuseli, interpreta como un representacion 
di e bishitanan nocturno y e peligernan cu nos ta enfrenta 
durante e soño solitario, ta invita e espectador pa enfrenta 
e aspectonan mas scur di e physique humano. 


E cuadra ta transcende su origennan historico y ta sigui 
cautivando e publico di awendia, retando nan pa tira un 
bista di e abismo di nos miedo y deseonan mas profundo. 
Den e ambito di arte, “E nachtmerrie” di Fuseli ta sigui ta 
un exploracion inolvidabel di e sombranan cu ta baila entre 
realidad y e mundo etereo di soño. 


E nachtmerrie di Herry Fuseli 


Develando e arte scur di soño y demoño 

D 
renta den un biahe cautivador a 
traves di e siglonan di e civilisacion 
antiguo oriental, caminda cu filosofia 
spiritual a florece cu a laga un marca 
indudabel den e paisahe cultural y fi- 
losofico. Den e reunionnan di India 
y China a desplega e tapijt di e sabi- 
duria spiritual, interconectando e hi- 
lonan compleho di Hinduismo, Budis- 
mo y Taoismo. 


Hinduismo: devela e danza cosmico di 
existencia 
Den curason di Hinduismo tin un amplio 
universo di e textonan sagrado, entre 
nan ta destaca e Veda y Upanishad. E 
scrituranan antiguo ta sirbi di portal na 
un mundo caminda cu e conceptonan 
profundo ta guia e buscado spiritual. 
Karma, e ley cosmico di causa y efecto, 
ta cose e tehido di e existencia, mien- 
tras cu e dharma ta ilustra e caminda 
recht cu mester sigui. E ciclo di bida, 
morto y renacemento, conoci como 
reencarnacion, ta añadi un dimension 
contemporaneo n’e biahe spiritual, 
invitando e individuonan pa nabega 
door di e danza cosmico di existencia. 


Budismo: E caminda noble na ilumina- 
cion 
Funda 
pa 
Siddhartha 
Gautama, 
Budismo a lanta como un forsa trans- 
formado, proporcionando un caminda 
pa iluminacion y e alivio di e sufrimento 
humano. E cuater berdadnan nobo y e 


caminda octuple, ta sirbi di guia y ta 
permiti compronde e naturalesa di 
sufrimento y e medionan pa alcansa 
liberacion. Den e hardinnan calmo di 
Bodh Gaya a desaroya e iluminacion 
di Siddhartha bao di e mata Bodhi, 
poniendo den marcha un legado spir- 
itual profundo cu ta surpasa tempo y 
frontera. 


Taoismo: Harmonisa cu e manera di 
naturalesa 
Den e paisahenan antiguo di China, 
Taoismo ta desplega su enseñansanan 
rond di Tao, e principio fundamental cu 
ta drumi den universo. Laozi, e sabio 
venera, ta comparti e sabiduria con 
pa biba den harmonia cu e Tao, alin- 
eando e propio bida cu e fluho natural 
di e existencia. E filosofia Taoista ta 


referi n’e simplicidad, balansa y spon- 
taniedad sin esfuerso di eb en vloed di 
e mundo natural. 


Un tapijt cosi cu sabiduria: Uniendo 
oost cu west 
E filosofianan oriental aki, aunke origi- 
nario di tera leu, ta surpasa e fronter- 
anan geografico y ta ofrece e berdadnan 
universal cu ta resona den tur cultura y 
epoca. Door di descifra e rico tapijt di 
Hinduismo, Budismo y Taoismo, nos ta 
descubri no solamente idea profundo 
riba e naturalesa di e existencia, sino 
tambe e principionan contemporaneo 
cu ta pone un brug entre oost cu west. 
E filosofianan aki ta invita nos pa haci 
un biahe interior, brasa e interconexion 
profundo di tur cos y pa haya sentido 
n’e danza di e propio existencia. 


Biahe p’e curason di sabiduria oriental 


Explorando e tapijt universal di 
Hinduismo, Budismo y Taoismo 

SI nos sa cu algo ta malo y nos keda keto y lage sosode 
nos ta complice, si un mayor ta na altura cu un cuminda ta 
daña y toch e ta laga su yiu come e cuminda, e mayor ey 
ta un piedra di trompica pa su yiu, pasobra e mes ta caus- 
ante di dolor pa su yiu, 


Tur ley ta pa proteha e pueblo contra maldad, di proteha 
e pueblo pa bay contra boluntad di Dios. P’esey mes 10 
mandamento a wordo introduci den pasado y cu te e dia di 
awe nos mester tene cuenta cu locual Dios a prohibi, 


Pero mirando e manera con maldad, inmoralidad, y malicia 
a drenta mundo y ta creciendo, nos por bisa cu nos ta 
bibando den tempo, manera Noe, caminda pensamento di 
e hende tabata continuamente riba maldad. 


P’esey Dios ta spierta nos den Isaias 5:20 bisando: Ay di 
esnan cu ta yama loke ta malo bon, y loke ta bon malo. 
Loke ta scuridad luz y loke ta luz scuridad. Loke ta marga 
dushi y loke ta dushi marga. 
Ay di esnan cu ta sabi den nan mes wowo, y prudente den 
nan mes bista. 


Den un palabra bisa ay di esnan cu ta coopera cu maldad y 
inmoralidad, cu ta legalisa abominacion, cu ta haci manera 
Dios no ta existi, pa asina nan haci locual cu nan kier, y nan 
ta lubida cu tur maldad tin nan consecuencia. 


Ta masha facil pa laga hende tuma decision robes pa nos, 
y despues bisa ta nan a hacie, no ta nos a hacie y e ta keda 
manera un homber cu a comete adulterio, y despues ta 
bisa su yiunan cu ta nan mama a pidi divorcio y cu e no a 
haci nada. 


Tur locual hende haci, sabiendo e berdad toch ta sigui bolun- 
tariamente den e boluntad di inmoralidad, rechasando 
Dios, pa asina agrada nan capricho, tin consecuencia di e 
furia di Dios (Romanonan 2:5). 


No laga ningun hende gaña nan mes, pasobra ningun 
hende no por gaña Dios. 


Tin hende cu mente malvado cu ta venga nan propio famia, 
y perde tur cos. 
Tin hende cu nan mes ta duna na yiu OK pa uza droga. 
Tin hende cu ta apoya nan yiu pa cana cu arma, pa asina 


e ta prome cu ta tira. 
Tin hende cu ta aplaudi nan amigo of amiga den adulterio. 
Tin hende cu ta pusta ken por bebe mas, sin corda e conse- 
cuencia di stuurmento burachi. 
Tin hende ta aplaudi un mucha muhe soltero cu tin rela- 
cion cu un homber casa. 
Tin hende cu ta aplaudi un mucha homber soltero cu tin 
relacion cu un muhe casa. 
Tin hende ta sostene maldad y inmoralidad pa nan haya 
fama. 
Tin hende asina envidioso cu ta pensa cu nan lo crece 
kibrando otro. 
Tin hende cu ta pensa cu nan placa nan por manipula tur 
asunto. 
Tin hende ta kere cu Dios no ta existi y despues di morto 
no tin nada mas. 


Pero Dios den su inmenso amor ta desea pa tur hende 
wordo salba (Juan 3:16) y pa ningun hende cay den conde- 
nacion, pero tin hende mes ta scoge pa condenacion door 
di rechasa Cristo Hesus. Dios kier pa nos tur yega na e 
conocemento di e berdad. 


Mi pueblo ta parce pa falta di conocemento. Ora hende 
no tin conocemento, Cristo Hesus ta duna conocemento, 
pasobra e enemigo ta cla para ey banda pa coy e bentaha, 
cu maldad. 


Dios duna nos sabiduria pa para contra maldad y inmor- 
alidad 


Fortaleza pa Famia 


Sinceramente, Pastor Marcel Balootje 


Hende por aproba pica, pero den bista di Dios e ta keda pica 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu tristesa na nos curason pero agradesido pa tur 
locual el a nifica pa nos, famia Franken Geerman 
ta anuncia fayecimento di: 


Maria Theresita Franken 
Mihor conoci como “Chita” 
*09 Feb 1955 - +14 Dec 2023 


Na nomber di su: 
Rumanan: 
Ernesto y Angela Franken 
Maria y Eddy Weller 
Dominico y Isabel Franken 
Filomena Franken 
Fransisco y Rebecca Franken 
Fanny y Lando Dirks 
Isaias y Anchi Franken 
Frida Franken 
Marlyn Franken 
†Tommy Franken 
Gabriel Franken 
Facundo y Vivi Franken 


Sobrino(a) nan: 
Sammy y Karina, Giovanni, Ivan y Derrelaine, 
Dennick, Igmar, Edmund, Kingsley y Diana, 
Christine y Gioke, Sue Elka, Emillion, Leslie, Iliana y 
Franklin, Emanuel y Glendy, Natalia 


Yuinan di sobrino(a) nan, primo y prima nan, bisinja 
nan 


Danki na bon cuido di Christina y Leidy di “Cas di 
Machi” 


Su jufrouwnan y amiga y amigo nan di “Brillo di 
Solo” 


Demas famia nan: Franken, Geerman, Ortega, 
Weller, Maduro, Croes, Dirks, Botero, Ruiz, Martes 


Acto di entiero cu lo tuma lugar diaranzon 20 di 
December 2023 di 9or pa 11or di mainta na Misa 
Imaculada Concepcion na Santa Cruz. Despues lo 
sali pa Santana Santa Maria, Santa Cruz. 


Nos ta lamenta cu despues di entiero no por ricibi 
bishita di condolencia na cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Gabriel S. Maduro 
Cariñosamente yama “Gaby of Gabichi” 
*24-03-1959 - †17-12-2023 


Acto di despedida lo wordo anuncia despues 


Serca Dios so mi alma 
ta na paz, ta di E 
mi salbacion ta bini. 
Salmo 62:1 


A fayece cristianamente 


Señora Carolina Danje 
4 november 1929 - 16 december 2023 


Na nomber di su: 
Ruman: 
Clara Danje 


Sobrino y sobrinanan: 
Maria y Archie Lennon-Werleman y yiu 
Rufina Werleman y Janette Möller 
Casildo y Ann Werleman-Contois y yiunan 
Daniel y Emmy Werleman-Huls y yiunan 
Jane y Winston Nicolaas-Werleman y yiunan 
Efi Werleman y yiunan 
Ika y Tirsio Koeyers-Werleman 
Dencha Werleman y yiu 
Frans y Mena Werleman-Croes y yiunan 
Diana y Sidney Flanegin-Werleman y yiu 
Victor y Yolanda Werleman-Henriquez y yiunan 
Queta Werleman y yiunan 
Lucia y Edwin Hernandez-Danje y yiunan 
Rafael y Glenda Danje-Boekhoudt y yiunan 
Roland y Mirta Danje-Ras y yiunan 
Robert y Ana Maria Danje-Agudelo y yiunan 
Vale y Suzy Koolman- Maduro y yiunan 
Ludwina y Eloy Koolman y yiunan 
Sandra y Michael Maduro-Koolman y yiunan 
Rita y Richard Dirksz-Koolman y yiunan 


Ihanan: Ludiwna, Martana y Victor 


Demas prima y primonan, amiga y amigonan, 
bisiñanan y famianan Danje, Dania, Werleman, 
Geerman, Koolman, Wernet, Rasmijn, Varis 


Acto di entiero ta tuma lugar: diahuebs 21 di 
december 2023 di 09:00 pa 11:00 di mainta na 
Misa Immaculada Concepcion, despues lo sali pa 
Santana De Vries na Santa Cruz 


Nos disculpa si den nos tristesa nos por a lubida 
algun famia. 


Despues di entiero no ta ricibi bishita di 
condolencia na cas. 


Un gradicimento na Sra. Cristina y ayudantenan 
na Cas di Machi. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu honda pena nos ta anuncia cu nos Esposo, 
Tata y Amigo stima 


Everard Edwin Croes 
a bay sosega 


Su señora esposa: Ina Croes-Rasmijn 
Su yiu: Gregory Croes 


su swa Eri y Victoria Rasmijn-Alvarez y yiu- y 
nietanan 
su swa Meno y Dina Rasmijn-Ras y yiu- y nietonan 
su swa Benito y Lica Rasmijn-Jansen y yiu- y 
nietanan 
su cuña Ermita y Franklin Naranjo-Rasmijn y yiu- y 
nietanan 
su swa Jacinto y Noémi Rasmijn-Da Silva y yiu- y 
nietanan 
su cuña Alda Rasmijn y Etley Lasten y yiunan 
su swa Mando y Marinelly Rasmijn-Echeverry 


Acto di entiero ta tuma luga diabierna 22 di 
december 2023 mainta di 09.00 pa 11.00 or na 
Aurora Funeral Home cu un Respons, saliendo 
despues pa Santana Sabana Basora. 


Enbes di flor lo desea pa hasi un donacion pa 
stichting Wit Gele Kruis online. 


Gradicimento / Invitation 


Errol y Elvia Quandus y famia kier a bisa danki 
na tur famia, conocirnan y amistadnan cu nan 
a comparti y palabranan expresa na un o otro 
forma cu e fayecimento y entierro di nos difunto 
stima. 


Di e forma aki nos a ricibi e consuelo necesario pa 
sigui dilanti. 


Pascual 
Andreas Quandus 
“Col” 
* 17 Mei 1937 – † 08 December 2023 


Un danki grandi ta bay pa tur cu a duna un man. 
Na pastoor Santiago y rev. Theo Zievinger pa 
bonita respons. Coro Sta Anna cu Igmar Maduro 
pa nan bonita canto. 
Un danki grandi na Aurora Funeral Home pa nan 
excellente servicio. 


Invitacion: 2 Santu Sacrificio di misa 
Diamars 19 di December 2023 5:30 pm na Kapel di 
Alto Vista 
Despues di misa na Kapel di Alto Vista tin un rosario 
na cas Tanki Flip #5. 
Diasabra 23 di December 2023 7:00 pm na Misa 
Sta Anna Noord 


Danki pa boso presencia. 


“Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa.” 
Salmo 23:1,2 3. 


Cu dolor na nos curason nos ta anuncia 
fayecimento di nos ser stima: 


Cosma Curiel 


Cariñosamente yama: 
“Chuchu” 
*27-09-1943 - †19-12-2023 


Acto di entiero lo wordo anuncia despues. 


Staff y personal di Ad Patres Funeral Home & Crematorium ta 
extende nos mas profundo condolencia na famia di e fayecida. 

“Mi a pensa cu mi lo haya su falta, pero mi a 
tende un angel bisami: 
E ta bay ta cu bo tur dia. E solo, e luna, y e 
biento lo ta presente pa recordabo e amor 
cu e la duna, y e paz cu finalmente e la 
haya”. 


Cu profundo tristeza, pero conforme cu Dios 
su boluntad, nos ta 
anuncia fayecimento di nos ser stima: 


Cesarito F. Tromp 
Mihor conoci como: ”Cesar” 
*14-04-1953 – †12-12-2023 


Na nomber di su: 
Mayornan: 
† Guillermo Tromp 
† Presentacion Tromp-Frank 


Esposa: 
Carmen Tromp-Zievinger 


Yiunan: 
Vanessa Tromp y Alexander Castro Roys y yiu 
Alexia Castro Roys 
Valeska Tromp y yiu Dilan Tromp 
Ceara Ras y yiu Rygell Ras 
Ryan y Charmayne Ras y yiunan Aiden, Alizae 
y Aria 


Rumannan: 
Edwin Tromp y Maria y yiunan 
Rufino Tromp y Amanda y yiunan 
Yvonne Tromp y yiu Tamara Lacle 
† Emmanuel Tromp y Yolanda y yiunan 
Humphrey Tromp y Lucia y yiunan 


Suegro y suegra: 
†Victor y †Teresa Zievinger-Tromp 


Madrina y padrinonan, Tanta y omonan, 
subrino y subrinanan, primo y primanan, 
amigonan, conocirnan, bisiñanan y ex- 
coleganan di La Cabana. 


Demas famia: 
Tromp, Zievinger, Castro-Roys, Ras, Frank, 
Figaroa, Maduro, Boot, Lacle, Faro, Semeleer, 
Medina, Burleson, Ridderstaat, Yarzagaray, 
Martis, Koolman. 


Nos disculpa si den nos tristeza nos por a 
lubida algun miembro di famia. 


Oportunidad pa condolencia lo ta diahuebs 
21 di december 2023 for di 7:00pm pa 9:00pm 
na Aurora Funeral Home. 


Acto di entiero lo tuma lugar diabierna 22 di 
december 2023 pa 4’or di atardi saliendo for 
di misa Santa Anna pa Santana Catolico na 
Noord. 


E resto mortal di Cesar lo ta reposa for di 2’or 
di atardi den Misa Santa Anna na Noord. 
Nos ta lamenta cu despues di entiero nos no 
por ricibi bishita di condolencia na cas. 


